Diari Oficial de la Generalitat Valenciana


Sumari del DOGV 3776, del 21-06-2000 (2000/5197)

ORDRE de 19 de juny de 2000, de la Conselleria de Cultura i Educació, per la qual es modifica l'autorització del centre docent privat María de Iciar, de Riba-roja de Túria (València).
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3776

Data del DOGV
:   21-06-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/5197


Data del document
:   19-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Riba-roja de Túria
    * ensenyament privat

ORDRE de 19 de juny de 2000, de la Conselleria de Cultura i Educació, per la qual es modifica l'autorització del centre docent privat María de Iciar, de Riba-roja de Túria (València). [2000/Q5197]
  
L'expedient ha sigut iniciat per l'actual titular del centre M.ª Begoña Rey de Arteaga i per la representant legal de l'entitat que l'adquirí Gabival 2001, SL, en sol·licitud de canvi de titularitat del centre docent María de Iciar, de Riba-roja de Túria (València), número de codi 20278350.
  
Atés que per al canvi de titularitat s'hi aporta el document públic atorgat davant notari on es fa constar la subrogació del nou titular en tots els drets i obligacions que el centre haja contret amb la Conselleria de Cultura i Educació.
  
Atés que la nova titularitat declara no trobar-se en cap dels supòsits indicats en l'article 21.2 de la Llei Orgànica Reguladora del Dret a l'Educació, que li impediria ser titular d'un centre docent privat.
  
L'expedient ha sigut tramitat per la direcció territorial de Cultura i Educació de València, a la vista de l'informe de la Unitat d'Inspecció Educativa.
  
Vistos el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13.01.1997), sobre procediment a seguir per a sol·licitar l'accés al règim de concerts, previst en la Llei Orgànica 8/1985, de 3 de juliol, en la Comunitat Valenciana, o la renovació, pròrroga o modificació dels mateixos, modificada per l'Ordre de la Conselleria de Cultura, Educació i Ciència de 22 de desembre de 1999 (DOGV de 17.01.2000), i el Decret 115/1990, de 9 de juliol (DOGV de 24.07.1990), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat del següent centre docent privat, en els termes que s'hi especifiquen:
  
Centre: María de Iciar
  
Domicili: partida de València la Vella
  
Localitat: Riba-roja de Túria
  
Província: València
  
Codi: 80250861
  
Titular: M.ª Begoña Rey de Arteaga
  
Nou titular: Gabival 2001, SL (CIF B26305793)
  
Segon
  
En aplicació de l'article 47(7) del Text Refós de la Llei d'Hisenda Pública de la Generalitat Valenciana i l'apartat 27 de l'Ordre de 23 de desembre de 1996, modificada per l'Ordre de la Conselleria de Cultura, Educació i Ciència, de 22 de desembre de 1999 (DOGV de 17.01.2000), el nou titular del centre haurà d'acreditar, amb caràcter previ a la signatura del document administratiu de concert educatiu del centre, que es troba al corrent de les seues obligacions tributàries i davant la Seguretat Social, mitjançant la presentació, dintre del termini d'un mes des de la notificació de la present Ordre, de la següent documentació:
  
1. Certificació actualitzada de l'administració de la Seguretat Social corresponent, acreditativa del fet que l'entitat titular es troba al corrent de les seues obligacions de Seguretat Social.
  
2. Certificació actualitzada de la delegació corresponent de l'Agència Estatal d'Administració Tributària, acreditativa del fet que l'entitat titular es troba al corrent de les seues obligacions tributàries davant la hisenda estatal.
  
3. Certificació actualitzada de la Conselleria d'Economia i Hisenda de la Generalitat Valenciana, acreditativa del fet que l'entitat titular es troba al corrent de les seues obligacions tributàries davant la hisenda autonòmica valenciana.
  
4. Últim rebut de l'impost sobre activitats econòmiques, referent a l'epígraf corresponent a l'activitat d'ensenyament o, si no es disposa d'este, el document d'alta en el citat impost i epígraf. En cas d'haver-ne sigut declarat exempt, caldrà aportar la resolució emesa per l'òrgan corresponent on es reconega la mencionada exempció.
  
Tercer
  
Segons l'apartat 25 de l'Ordre de 23 de desembre de 1996, de la Conselleria de Cultura, Educació i Ciència, una vegada presentada, dintre de termini, la documentació que fa referència l'apartat anterior, l'administració procedirà d'ofici a l'actualització del concert educatiu subscrit pel centre, i a introduir-ne les modificacions que per la present ordre s'acorden. A este fi, el director territorial de València notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència esta ordre.
  
Transcorregut un mes des de la notificació de la present ordre sense haver presentat la documentació que demostre que està al corrent de les sues obligacions tributàries i de Seguretat Social, el nou titular del centre perdrà el dret a succeir l'anterior en relació al concert educatiu.
  
DISPOSICIÓ ADDICIONAL
  
La present modificació donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes, a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 19 de juny de 2000
  
El conseller de Cultura i Educació,